CELEX: 22014D0809
Language: sl
Date: 2014-10-23 00:00:00
Title: 2014/809/EU: Sklep št. 3/2014 Odbora veleposlanikov AKP-EU z dne 23. oktobra 2014 o ponovnem imenovanju direktorja Tehničnega središča za sodelovanje v kmetijstvu in na podeželju (SKP)

19.11.2014   
            
            
               SL
            
            
               Uradni list Evropske unije
            
            
               L 332/49
            
         SKLEP št. 3/2014 ODBORA VELEPOSLANIKOV AKP-EU
   z dne 23. oktobra 2014
   o ponovnem imenovanju direktorja Tehničnega središča za sodelovanje v kmetijstvu in na podeželju (SKP)
   
      (2014/809/EU)
   
   ODBOR VELEPOSLANIKOV AKP-EU JE –
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega 23. junija 2000 v Cotonouju (1), kakor je bil prvič spremenjen 25. junija 2005 v Luxembourgu (2) in drugič 22. junija 2010 v Ouagadougouju (3), ter zlasti člena 3(5) Priloge III k Sporazumu,
   ob upoštevanju Sklepa Odbora veleposlanikov AKP-EU št. 5/2013 z dne 7. novembra 2013 o statutu Tehničnega središča za sodelovanje v kmetijstvu in na podeželju (SKP) (4) in zlasti člena 7(1) navedenega statuta,
   ob upoštevanju naslednjega:
   
               (1)
            
            
               Odbor veleposlanikov AKP-EU je s Sklepom št. 2/2010 z dne 19. marca 2010 Michaela HAILUJA imenoval za direktorja Tehničnega središča za sodelovanje v kmetijstvu in na podeželju (SKP) za mandat petih let, ki se izteče 28. februarja 2015.
            
         
               (2)
            
            
               V skladu s členom 7(1) statuta SKP lahko Odbor veleposlanikov na priporočilo izvršilnega odbora na podlagi izjemne uspešnosti v izjemnih okoliščinah podaljša imenovanje direktorja za največ pet let.
            
         
               (3)
            
            
               Izvršilni odbor SKP je 3. aprila 2014 dal priporočilo za ponovno imenovanje Michaela HAILUJA.
            
         
               (4)
            
            
               Svet ministrov AKP je na zasedanju, ki je potekalo od 16. do 18. junija 2014, odobril podaljšanje pogodbe direktorja za nadaljnje petletno obdobje.
            
         
               (5)
            
            
               Zato je primerno, da se Michael HAILU ponovno imenuje za obdobje petih let –
            
         SKLENIL:
   Edini člen
   Michael HAILU (Etiopija) se ponovno imenuje za direktorja Tehničnega središča za sodelovanje v kmetijstvu in na podeželju od 1. marca 2015 do 29. februarja 2020, kar ne vpliva na prihodnje odločitve, ki bi jih Odbor sprejel v okviru svojih pristojnosti.
   
      V Bruslju, 23. oktobra 2014
      
         
            Za Odbor veleposlanikov AKP-EU
         
         
            Predsednik
         
         S. SANNINO
      
   
   
      (1)  UL L 317, 15.12.2000, str. 3.
   
      (2)  Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega 23. junija 2000 v Cotonouju (UL L 209, 11.8.2005, str. 27).
   
      (3)  Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega 23. junija 2000 v Cotonouju, kakor je bil prvič spremenjen 25. junija 2005 v Luxembourgu (UL L 287, 4.11.2010, str. 3).
   
      (4)  UL L 309, 19.11.2013, str. 50.